Avtalevilkår for mobiljenester
ALMINNELIGE VILKÅR OG VILKÅR FOR
MOBILTJENESTER

GJELDER F.O.M. [August] 2001

ALMINNELIGE LEVERINGSVILKÅR FOR TJENESTER LEVERT AV TELE2 NORGE
AS

1. AVTALEFORHOLDET

Disse alminnelige leveringsvilkår ("Vilkårene") gjelder for
abonnement på følgende tjenester ("tjenesten/er") fra Tele2 Norge AS
("Tele2") til bedrifts- og privatkunder ("Kunden")

Ordinære telefontjeneste
Internett-tjenester

Mobiltelefontjenester
Datakommunikasjon, DNS
Avtaleforholdet
forutsetter at Kunden er en juridisk og myndig person.

Kunden svarer for ansatte og andre som gjennom Kunden gis adgang
til tjenesten.

Vilkårene består av generelle vilkår som gjelder for alle
tjenestene og spesielle vilkår for de ulike tjenestene. For enkelte
tjenester er det i tillegg utarbeidet tilleggsvilkår (se pkt. 18) som
bl.a. fastsetter krav og spesifikasjoner til tjenestene, samt eventuelle
endringer i Vilkårene.

2. OVERDRAGELSE AV AVTALEN

Avtalen mellom Tele2 og Kunden kan ikke overdras uten etter
skriftlig samtykke fra Tele2.

I
forbrukerforhold kan samtykke til overdragelse til medlem av samme
husstand kun nektes dersom det foreligger saklig grunn.

3. AVGIFTER

For bruk av tjenesten skal Kunden betale avgift i samsvar med den
til enhver tid gjeldende prisliste for Tele2s tjenester.

Tele2 har rett til å foreta endringer i avgiftene, herunder innføre
ny avgift. Ved eventuelle endringer til ugunst for Kunden skal Kunden
varsles skriftlig minst to måneder før endringen trer i kraft.

Endringer av avgiftene kan likevel gjennomføres med kortere varsel
dersom det skyldes endringer av avgiftene fra underleverandører, endringer
i valutakurser, offentlige skatter og avgifter eller andre lignende
omstendigheter som påvirker Tele2s kostnader i forbindelse med
tjenesten.

4. BETALINGSVILKÅR

Trafikkavgift for bruk av tjenesten faktureres per måned eller per
kvartal, etterskuddsvis, om ikke annet er avtalt. Eventuell fastavgift
betales forskuddsvis per måned eller per kvartal. Avtalt engangsavgift
faktureres etter gjennomført tilknytning. Etterfakturering vil kunne
forekomme.

Tele2 avsender regning til den som er registrert som kunde. Kunden
er ansvarlig for betaling av de tjenestene som er bestilt eller benyttet.

Regningen skal betales per post eller bank i norsk valuta innen
oppgitt forfallstidspunkt.

I
forbrukerforhold kan regningen også innbetales kontant til Tele2s kontor.

5.
KREDITT/KREDITTVURDERING/SIKKERHET

Tele2 kan foreta en kredittvurdering av Kunden ved å innhente
opplysninger fra offentlige kilder eller kredittopplysningsbyrå.

I
prislisten kan det fastsettes kredittgrense for de ulike tjenestene. Ved
overskridelse av kredittgrensen kan Tele2 midlertidig stenge abonnementet
og kreve at Kunden betaler det overskytende beløp eller stiller
tilfredsstillende sikkerhet for dette beløpet.

Dersom Kunden ikke finnes tilstrekkelig kredittverdig, kan Tele2
kreve at tjenestene forskuddbetales eller at Kunden stiller nødvendig
sikkerhet.

6. REKLAMASJON PÅ REGNING

Reklamasjon på regningsbeløpet må fremsettes innen rimelig tid,
dvs. normalt innen betalingsfristens utløp.

Så
lenge saken er til behandling i Tele2 forfaller ikke regningsbeløpet til
betaling. Tele2 kan likevel kreve en foreløpig innbetaling basert på
Kundens gjennomsnittlige tidligere bruk av tjenesten.

I
forbrukerforhold kan Tele2s avgjørelse av klager vedrørende regning for
tjenester klages inn for "Tellerklagenemnda", Postboks 123, 1325 Lysaker.

7. UTLEVERING AV KUNDEOPPLYSNINGER

Tele2 kan ikke utlevere kundeopplysninger (herunder Kundens navn,
adresse, telefonnr. og e-postadresse) til utenforstående.

Utlevering kan likevel skje dersom;

Kunden skriftlig har samtykket til slik utlevering
det
foreligger hjemmel i lov for slik utlevering
som ledd i
betalingsinnkreving (inkasso)
som ledd i regnskapsbehandling
etter
enkeltvedtak fra Datatilsynet.

Uten slikt samtykke som nevnt ovenfor har Tele2 rett til å utlevere
kundeopplysninger gjennom utgivelse av trykte eller elektroniske kataloger
eller gjennom opplysningstjeneste. Det samme gjelder utlevering til andre
virksomheter som skal utgi kataloger eller opprette opplysningstjenester.
Kunden skal gis rimelig frist til å reservere seg mot slik
oppføring.

8. UTSTYR

Alt utstyr som Kunden bruker i forbindelse med tjenesten skal
oppfylle de krav som følger av de til enhver tid gjeldende
lovbestemmelser, forskifter m.v., evt. supplert med særskilte anvisninger
fra Tele2. Tele2 har intet ansvar for utstyr som ikke er levert av Tele2.

Kunden forplikter seg til å foreta umiddelbar avkopling av utstyr
som forstyrrer Tele2s nett.

Utstyr som er installert av Tele2 er Tele2s eiendom med mindre
annet er særskilt avtalt. Tele2s utstyr skal ikke uten skriftlig samtykke
overlates til andre, leies ut eller på annen måte utleveres. Kunden har
heller ikke rett til å gjøre inngrep, endringer eller tilføyelser i
utstyret, herunder konfigurasjon, uten Tele2s samtykke.

9. ANSVAR FOR ANDRES
INFORMASJON/OPPLYSNINGER

Tele2 utøver ingen kontroll over den informasjon som kunden har
tilgang til via tjenesten utover det som følger av ufravikelig lovgivning.
Tele2 har således intet ansvar for eventuelle skader eller tap som Kunden
måtte bli påført som følge av denne informasjonen.

10. FORANDRING AV
NETTET

Kunden er innforstått med, og aksepterer, at Tele2s nett kan
forandres hva gjelder dets struktur og føringsvei. Forandringene kan dog
ikke gjelde grunnleggende og funksjonelle egenskaper. Tele2 forbeholder
seg retten til å foreta endringer av nettet innenfor de her nevnte
grenser.

11. TAUSHETSPLIKT OG PERSONVERN

Tele2 plikter å bevare taushet om Kundens bruk av tjenesten og
innholdet i teletrafikken. Domstoler, påtalemyndighet og annen offentlig
myndighet kan likevel få slike opplysninger dersom det er truffet
avgjørelse om utlevering med hjemmel i lov.

Opplysninger som er registrert til fakturaformål skal slettes når
faktura er gjort opp, eventuelt når en klagefrist er gått ut, og senest
tre måneder etter at opplysningene ble registrert. Kunden kan be om at
opplysningene blir lagret i seks måneder.

Dersom en faktura ikke er blitt betalt eller det er oppstått
rettslig tvist om betalingsplikten, kan opplysningene oppbevares inntil
kravet er gjort opp eller rettslig avgjort. Etter at faktura er gjort opp,
kan navn og adresse på Kunden i tillegg til beløpet lagres.

Kunden kan vederlagsfritt reservere seg mot visning av eget
telefonnummer på apparatet til den Kunden ringer til. Kundens
telefonnummer og adresse vil likevel være tilgjengelig for nødtjenestene
(110, 112 og 113). Selv om Kunden har reservert seg mot visning av eget
telefonnummer kan Tele2 ikke garantere at nummeret ikke vises ved
oppringning til kunder av annen teleoperatør.

12. BRUKSRESTRIKSJONER/FORCE MAJEURE

Tele2 har rett til å forestå nødvendig avbrud, forstyrrelser og
endringer av telenettet som anses nødvendig av tekniske,
vedlikeholdsmessige eller driftsmessige årsaker. Kunden skal gis skriftlig
forhåndsvarsel om tidspunkt for og årsaken til restriksjonen. Hvis det av
hensyn til grunnleggende krav etter telelovens § 1-4 er nødvendig (liv,
helse, nettintegritet m.v.), kan bruksbegrensningen gjennomføres uten
forhåndsvarsling, men slik at Kunden varsles omgående deretter.

I
nødsituasjoner, herunder Force Majeure, alvorlige trusler mot helse,
sikkerhet og/eller miljø, naturkatastrofer, krig eller krigslignende
tilstander, omfattende streiker og lockout, og alvorlig fare for sabotasje
mot nett og tjenester, har Tele2 rett til å gjennomføre følgende tiltak:

Avbrudd i tjenesten
Begrensninger av tjenestefasiliteter

Avskjæring av adgang til tjenesten for nye kunder
Tele2 er uten
ansvar for tap som Kunden måtte bli påført som følge av nevnte tiltak. Om
oppfølgelsen av vesentlige deler av avtalen er forhindret utover tre
måneder på bakgrunn av omstendigheter som nevnt overfor, har hver av
partene rett til å si opp avtalen skriftlig med umiddelbar virkning.

13. FEIL ELLER MANGLER VED
TJENESTEN

13.1 Reklamasjon

Kunden plikter å reklamere til Tele2 innen rimelig tid etter at
Kunden har oppdaget eller burde oppdaget feil eller mangler ved tjenesten.
Dette skal skje til Tele2s kundesenter.

Før feil meldes til Tele2 bør Kunden undersøke om feilen skyldes
Kundens eget utstyr. Tele2 kan kreve dekket omkostninger forbundet med
Tele2s feilsøkning dersom Kunden melder om feil som ligger utenfor Tele2s
ansvarsområde og Kunden burde ha forstått dette.

13.2 Avhjelp

Ved meldt feil skal Tele2 iverksette feilsøking snarest mulig.
Feilen skal rettes uten ugrunnet opphold innenfor vanlig arbeidstid,
såfremt annet ikke er avtalt i egen avtale.

13.3 Prisavslag

Dersom Kunden ikke kan benytte tjenesten på grunn av feil eller
mangler har Kunden krav på forholdsmessig prisavslag. Nedsetting av
avgiften er under enhver omstendighet begrenset til fastavgiften for den
aktuelle tjeneste i gjeldende avregningsperiode.

13.4 Erstatning

Direkte tap:

Overfor forbrukere er Tele2 ansvarlig for direkte tap som skyldes
mangler ved tjenesten. Dette gjelder likevel ikke hvis Tele2 godtgjør at
mangelen skyldes forhold utenfor Tele2s kontroll og som Tele2 ikke med
rimelighet kunne forutse eller overvinne følgende av.

Overfor næringsdrivende er Tele2 bare ansvarlig for direkte tap som
skyldes uaktsomhet fra Tele2s side.

Med direkte tap menes nødvendige og dokumenterte merutgifter som
Kunden er påført som følge av mangelen.

Indirekte tap:

Tele2 er ikke ansvarlig for indirekte tap som følge av mangler, med
mindre tapet er voldt ved grov uaktsomhet eller forsett fra Tele2s side.

Som indirekte tap regnes:

a)
Tap som følge av minsket eller bortfalt produksjon eller omsetning
(driftsavbrudd).

b)
Tap som følge av at tjenesten ikke kan nyttiggjøres som forutsatt
(avsavn).

c)
Tapt fortjeneste som følge av at en kontrakt med tredjemann faller bort
eller ikke blir riktig oppfylt, men bare der Kunden uten rimelig grunn lar
være å foreta dekningskjøp eller treffe andre tiltak for å unngå eller
minske tapet.

d)
Tap som følge av skade på annet enn salgstingen selv og gjenstander som
den brukes til fremstilling av eller som har nær og direkte sammenheng med
dens forutsatte bruk.

Tele2s samlede ansvar

Tele2s erstatningsansvar er uansett begrenset til kr. 20.000,- for
det enkelte skadetilfelle eller kjede av skadetilfeller med samme årsak.
Ansvarsbegrensningen gjelder dog ikke dersom Tele2 har utvist grov
uaktsomhet.

Krav på erstatning må fremsettes innen rimelig tid etter at skaden
er oppdaget eller burde vært oppdaget.

13.5 Heving

Kunden kan med øyeblikkelig virkning heve avtalen ved vesentlig
mislighold fra Tele2s side.

13.6 Ansvarsbegrensning for feil ved programvare eller
lignende som ikke er utviklet av Tele2

Overfor næringsdrivende er Tele2 ikke ansvarlig for feil ved
programvare eller andre produkter og tjenester som ikke er utviklet av
Tele2 og som distribueres sammen med tjenesten eller "følgefeil" som
oppstår pga. feil, mangler eller feil bruk av disse produktene.

14. KUNDENS
ANSVAR

14.1 Anvendelig lovgivning og etiske regler

Kunden er ansvarlig for at alle kundeopplysninger som er gitt til
Tele2 er korrekte og i henhold til framlagt legitimasjon.

Kunden er selv ansvarlig for den informasjon Kunden utnytter,
formidler eller sprer ved hjelp av tjenesten. Dette ansvaret omfatter
bl.a. en plikt til å iaktta gjeldende rettsregler for så vidt gjelder
ytringsfrihet og immaterialrett (f.eks. lisens- og opphavsrettigheter).

Kunden må følge de etiske regler som gjelder for tjenesten.
Tjenesten skal ikke brukes på en måte som kan være støtende for andre,
umoralsk eller ulovlig.

14.2 Ansvar for tredjemanns bruk

Kunden er ansvarlig for bruk av tjenesten som skjer av andre
personer som gjennom Kunden får tilgang til tjenesten. Kunden skal straks
informere Tele2 dersom andre personer bryter Vilkårene i avtalen med
Tele2.

14.3 Forbud mot kommersiell utnyttelse

Kunden har ikke adgang til å utnytte tjenesten kommersielt, ved
f.eks. å skaffe andre tilgang til tjenesten. Kunden har ingen rett til å
videreselge tjenesten uten skriftlig tillatelse fra Tele2.

Det må ikke sendes reklamemeddelelser, kjedebrev eller lignende
meldinger til andre.

15. KUNDENS MISLIGHOLD

15.1 Betalingsmislighold fra Kunden

Ved forsinket betaling har Tele2 rett til å kreve morarenter i
samsvar med lov om renter ved forsinket betaling m.v. I tillegg kan Tele2
kreve dekning av utgifter i forbindelse med utenrettslig inndrivelse til
kravet i hht. inkassoloven og tilhørende forskrifter.

Dersom Kunden ikke betaler gjeld til Tele2, kan ikke annet medlem
av samme husstand tegne ny avtale uten å innfri gjeld som er stiftet etter
at samlivet begynte.

15.2 Stengning ved betalingsmislighold

Tele2 kan stenge tjenesten uten ytterligere varsel dersom Kunden
ikke har betalt det han skylder innen betalingsfrist i
betalingspåminnelsen (minimum 14 dager). I forbrukerforhold kan bare den
tilknytningen hvor betaling mangler stenges.

Tele2 kan midlertidig uten forutgående varsel stenge tjenester der
avtalt kredittgrense er oversteget.

15.3 Stengning ved annet mislighold

Tele2 kan stenge kundens tilknytning til telenettet dersom Kunden
bruker utstyr som ikke er tillatt, jf. pkt. 8 eller typegodkjent utstyr
som forstyrrer eller forringer kvaliteten på tjenesten for andre kunder.
Kunden skal gis anledning til å rette opp uregelmessighetene ved et
skriftlig forhåndsvarsel på 14 dager. Bruksbegrensning etter dette skal
avvikles så snart Kunden godtgjør at feil er rettet eller at ulovlig
teleutstyr er frakoblet.

Ved Kundens brudd på Vilkårenes pkt. 14 ovenfor, kan Tele2 stenge
tjenesten dersom Kunden ikke retter opp forholdet etter et skriftlig
forhåndsvarsel på 14 dager. Dersom Tele2 vurderer overnevnte brudd på
vilkårenes pkt. 14 som grovt, kan Tele2 stenge tjenesten uten
forhåndsvarsel. Tele2 vil i slike tilfeller sende varsel om stenging
umiddelbart etter at stengning er utført.

Tele2 kan videre slette informasjon/ opplysninger i strid med
forbudet mot kommersiell utnyttelse av tjenesten, lovgivning eller regler
om skikk og bruk for Internett.

Tele2 kan også foreta stengning av tjenesten dersom Kundens
benyttelse av denne medfører vesentlig trusler mot helse eller sikkerhet
m.v., jf. telelovens § 1-4. Slik stengning kan skje uten forhåndsvarsling,
men slik at Kunden varsles omgående deretter.

15.4 Sluttfaktura ved stengning

Tele2 har rett til å sende sluttfaktura til Kunden for utestående
beløp for den resterende avtaleperioden.

15.5 Krav fra tredjemann

Kunden forplikter seg til å holde Tele2 skadesløs for ethvert krav
som tredjemann måtte rette mot Tele2 som følge av Kundens egen bruk av
tjenesten. Kunden skal i et slikt tilfelle ha rett til å tre inn i kravet
eller i samarbeid med Tele2 gis anledning til å ivareta sine interesser
som om kravet var rettet mot Kunden selv.

15.6 Erstatning

Kunden er ansvarlig for eventuelle tap av, eller skade på, utstyr
som inngår i tjenesten. Erstatningsansvaret omfatter også Tele2s kostnader
til demontering, reparasjon, installasjon og lignende. Dette gjelder ikke
dersom skadeårsaken kan henføres til Tele2.

I
forbrukerforhold kan erstatningen kun gjøres gjeldende dersom tapet eller
skaden skyldes forhold som Kunden har ansvar for.

15.7 Heving

Tele2 kan heve avtalen med øyeblikkelig virkning ved vesentlig
mislighold fra Kundens side.

16. OPPSIGELSE/OPPHØR

Avtalens varighet, herunder Kundens oppsigelsestid, fremgår av
særskilt avtale.
I forbrukerforhold kan Kunden si opp abonnementet med
14. dagers varsel med mindre annet er særskilt avtalt.

Opphør av tjenester fra Tele2s side kan kun skje etter at berørte
kunder er varslet med to måneders frist. Varselet skal inneholde
begrunnelse for opphør samt informasjon om alternativt tilbud.

Utstyr levert av Tele2 skal leveres tilbake senest 14 dager etter
opphør av avtalen. Tele2 kan innkreve markedsverdi for dette utstyret,
hvis utstyret ikke blir levert eller blir levert tilbake i defekt
tilstand.

17. ENDRING AV
VILKÅR

Tele2 kan endre Vilkårene. Endring av Vilkårene må varsles Kunden
og kan tidligst tre i kraft to måneder etter at slikt varsel er sendt.
Informasjon vedrørende vilkårsendringer for internett-tjenestene vil bli
tilgjengeliggjort via e-post.

Ved vesentlige endringer i Vilkårene har Kunden rett til å si opp
avtalen med øyebikkelig virkning og kreve refundert en forholdsmessig del
av forhåndsbetalte avgifter.

18. TILLEGGSVILKÅR

Eventuelle tilleggsvilkår til avtalen skal være angitt i
kundekontrakten.

19. TVISTER

Eventuelle tvister vedrørende tolkning eller anvendelse av avtalen
skal avgjøres etter norsk rett og av norske domstoler. For næringsdrivende
er Oslo byrett verneting.

Kunder som mener at Tele2 ved levering av tjenesten ikke har
forholdt seg i samsvar med gjeldende lover eller forskrifter, kan bringe
saken inn for Post- og teletilsynet til avgjørelse. I forbrukerforhold kan
tvister også bringes inn for Forbrukerrådet.

SPESIELLE VILKÅR FOR MOBILTJENESTER

1. ABONNEMENT

Abonnementet gir Kunden tilgang til Tele2s mobiltelefontjenester,
som muliggjør
bruk av Tele2s GSM tjenester, samt de tilleggstjenester
som til enhver tid er avtalt
med Tele2.

Tjenestene leveres av Tele2 i samarbeid med Telenor Mobil.

Det kan ikke etableres kundeforhold med mer enn fire
mobiltelefonnummer pr. kunde
uten særskilt avtale.

2. AVTALEINNGÅELSE

Avtale mellom Tele2 og Kunden om levering av tjenesten er inngått
når Tele2 har
bekreftet Kundens bestilling, eller når tjenesten tas i
bruk av Kunden dersom dette
skjer først. Avtalen består bl.a. av
følgende:

Kundens muntlige, skriftlige eller elektroniske bestilling

Tele2s skriftlige ordrebekreftelse eller avtale/kontrakt
Tele2s
alminnelige leveringsvilkår for teletjenester
Prisliste

Infoskriv/produktblad med krav og spesifikasjoner til tjenesten

Eventuelle tilleggsvilkår
Ved inngåelsen av avtalen skal Kunden gi
følgende opplysninger til Tele2:

Fysiske personer skal gi opplysninger om navn, stillingsbetegnelse,

adresse, eventuelt telefonnummer i fastnettet, fødselsnummer og

nasjonalitet.
Juridiske personer skal oppgi adresse,
organisasjonsnummer og
eventuelt telefonnummer i fastnettet.
Den
som bestiller tjenesten skal fremvise gyldig legitimasjon med bilde, samt

eventuell fullmakt.

Tele2 kan på saklig grunnlag avslå en bestilling. Kunden kan ved
henvendelse til
Tele2 få en begrunnelse for avslaget.

3. SIM-KORT
(GSM-KORT)

I
GSM-systemet lagres abonnementsinformasjon på et eget kort (SIM-kort).
Kortet
tildeles ved bestilling av abonnement eller sendes pr. post og
aktiveres når
abonnementet er godkjent.

SIM-kortet er personlig. Kunden skal sikre at andre ikke
uberettiget får SIM-kortet i
hende og at det ikke gjøres inngrep i
SIM-kortet. Etter mottagelsen er Kunden
ansvarlig for tap av
SIM-kortet eller skade på dette. Til kortet hører to personlige
koder:
PIN-kode og PUK-kode.

PIN-koden er knyttet til bruk av abonnementet og skal beskytte
Kunden mot misbruk
av SIM-kortet. Dersom Kunden benytter feil PIN-kode
tre ganger etter hverandre vil
kortet låses automatisk. Kunden kan
åpne kortet ved å benytte PUK-koden.

Informasjon om Kundens PIN-kode og PUK-kode meddeles i lukket
konvolutt.
Kodene skal oppbevares adskilt fra SIM-kortet, og Kunden
skal påse at kodene ikke
blir kjent for andre eller noteres slik at
andre kan forstå hva sifrene gjelder.

Kunden kan selv endre den tildelte PIN-koden. Ved kjennskap til,
eller mistanke om,
at andre har fått tilgang til de personlige kodene,
skal kunden straks endre PIN-koden.
Kunden må ikke foreta utkobling av
PIN-koden uten å erstatte denne med ny kode idet
dette øker faren for
misbruk av SIM-kortet ved eventuelt tap eller tyveri av
telefonen.

4.
TILKNYTNING/DEKNINGSOMRÅDE

Bruk av abonnementet skjer ved at SIM-kortet settes inn i en dertil
egnet GSM
terminal/telefon. Terminalen kan benyttes innenfor Telenor
Mobils dekningsområde
(radiodekning) samt dekningsområde for Telenor
Mobils Roaming partnere.
Tele2 innestår ikke for at Kundens bruk av
tjenesten skjer uten avbrudd eller at alle
anrop når frem.

5. BRUK AV ABONNEMENTET I
UTLANDET

Kundens bruk av utenlandske mobiltelefontjenester er undergitt de
lover og
bestemmelser, takster og vilkår som gjelder for den enkelte
operatørs nett.

Ved bruk av abonnementet i utlandet, innkrever Tele2 betaling for
bruken på vegne av
den utenlandske nettoperatøren. I tillegg beregnes
et administrasjonsgebyr. Størrelsen
på gebyret fremgår av Tele2s
prisliste.

6. KRAV TIL UTSTYR OG KUNDENS BRUK AV
TJENESTENE

Kunden er ansvarlig for at utstyret som tilknyttes SIM-kortet for
bruk av tjenesten er
godkjent i henhold til gjeldende standarder og
lovgivning.
Tele2 er ikke ansvarlig for mobiltelefonsystemenes
eventuelle innvirkning på annet
elektronisk utstyr.

7. TAP ELLER TYVERI AV
ABONNEMENTSUTSTYR

Ved kjennskap til, eller mistanke om, at mobiltelefon eller
SIM-kort har kommet på
avveie, skal Kunden straks underrette Tele2s
kundesenter. Tele2 vil da umiddelbart
sperre abonnementet.

Abonnementet vil forbli sperret til Kunden gir melding om
gjenåpning. Dersom
Kunden ønsker det kan Kunden i stedet få et nytt
SIM-kort med nye personlige koder.
Prisen for det nye kortet fremgår
av Tele2s prisliste.

Selv om abonnementet er sperret, vil det påløpe vanlig
abonnementsavgift så lenge
abonnementet ikke er oppsagt.

8. ANSVAR VED TAP, TYVERI
M.V.

Kunden er ansvarlig for tap som følge av misbruk av mobiltelefonen
eller SIM-kortet
inntil sperremelding er mottatt av Tele2. For
forbrukere er ansvaret begrenset til kr.
1.000,-. Dersom tapet skyldes
grov uaktsomhet, er forbrukeren likevel ansvarlig for
inntil kr.
10.000,-. Hvis forbrukeren har utvist forsett eller har unnlatt å gi
melding til
Tele2 i løpet av påfølgende virkedag etter tap av
mobiltelefonen eller SIM-kortet, er
ansvaret ubegrenset.

Tele2 er ansvarlig for all bruk av mobiltelefonen eller SIM-kortet
som finner sted etter
meldingstidspunktet, med mindre Kunden har
muliggjort misbruket ved forsettelig
handling.